|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| |  |  |  | | --- | --- | --- | | http://eifrs.iasb.org/eifrs/static/images/spacer.gif   |  |  | | --- | --- | | **Съвет по международни счетоводни стандарти**  **Периодичен преглед** | IASB Logo | | | |  | | --- | | **Април 2017 г.** | |  | | |  |  |  |  | | --- | --- | --- | --- | | |  |  | | --- | --- | | Настоящият бюлетин на Съвета по международни счетоводни стандарти (IASB) (”Съветът”) представя предварителните решения на Съвета. Окончателните решения на Съвета по международни счетоводни стандарти относно стандарти, изменения и разяснения се подлагат на официално гласуване, съгласно предвиденото в *Ръководството по регламентираната процедура* на Фондация МСФО (IFRS ® Foundation).  На 24 април 2017 г., понеделник, и 27 април 2017 г., четвъртък, Съветът проведе публични заседания в офисите на Фондация МСФО в Лондон, Великобритания.  Обсъжданите теми включваха:   * [**Застрахователни договори**](#1) * [**Дейности с регулирани цени**](#2) * **Образователна сесия на Съвета по финансово-счетоводни стандарти на САЩ (**[**FASB) – Отчитане на финансовите резултати от дейността**](#3) * **Въпроси, свързани с прилагането на** [**Международните**](#4) **стандарти за финансово отчитане (МСФО)** * [**Дефиниция на бизнес**](#5) |  | | **Застрахователни договори (Документ по програмата 2)**  Съветът бе запознат с актуална информация относно стратегията за подкрепа на въвеждането и прилагането на МСФО 17 *Застрахователни договори*. Съветът възнамерява да издаде МСФО 17 през втората половина на май 2017 година. Допълнителна информация относно това как Съветът ще подкрепи въвеждането и прилагането ще бъде предоставена след издаването на стандарта.    **Дейности с регулирани цени (Документ по програмата 9)**  На 24 април 2017 г. Съветът проведе заседание, за да обсъди проекта относно дейностите с регулирани цени. Съветът обсъди преработен вариант на общото описание на нов счетоводен модел, който се разработва с цел да се признават регулаторните активи и пасиви. Преработеното описание обяснява ефекта от регулаторните споразумения върху договорите с клиенти и върху финансовите резултати на предприятието.  Дискусиите на Съвета се фокусираха върху регулаторните споразумения, съдържащи механизъм за коригиране на тарифите който определя сумата на печалбата или маржа на печалбата, който предприятието има право да задържи. Съветът разгледа също така и естеството на корекциите, които произтичат в резултат на:   1. разликите между действителните и приблизително оценените суми; или 2. временните разлики, пораждащи се, когато регулираната тарифа в един период включва суми, отнасящи се до изискваните от предприятието дейности, извършени в различен период.   От Съвета не бе поискано да взема никакви решения.  ***Следващи етапи***  Съветът планира да обсъди допълнителни аспекти на проекта по време на заседанието си през май.  **Образователна сесия на Съвета по финансово-счетоводни стандарти на САЩ (**[**FASB) – Отчитане на финансовите резултати от дейността**](#3) **(Документ по програмата 28)**  Екипът на Съвета по финансово-счетоводни стандарти на САЩ (FASB) представи на Съвета обобщение на техните изследвания, като част от проекта на Съвета по финансово-счетоводни стандарти на САЩ (FASB) „Доклад относно финансовите резултати от дейността“. Тази образователна сесия обхваща дезагрегация на информацията за резултатите то дейността и структурата на отчета за резултатите от дейността.  ***Следващи етапи***  Съветът ще продължи обсъжданията по собствения си проект „Основни финансови отчети“.    **Въпроси, свързани с прилагането на МСФО стандартите (Документ по програмата 12)**  На 27 април 2017 г. Съветът проведе заседание, за да обсъди проекти за въвеждане и поддържане на стандарти.  ***Актуална информация от Комитета по разясненията на МСФО (КРМСФО) (Документ по програмата 12)***  Съветът бе запознат с актуална информация от проведеното през март 2017 година заседание на Комитета по разясненията на МСФО („Комитетът“). Подробности за това заседание бяха публикувани в бюлетина с актуална информация на Комитета [**IFRIC® *Update***](https://s3.amazonaws.com/ifrswebcontent/2017/IFRIC/March/IFRIC-Update-March-2017.html).  ***Такси, включени в теста относно „10-те процента“ за целите на отписването (преустановяване на признаването) (Документ по програмата 12A)***  Съветът разгледа предложението на Комитета да предложи изменение на МСФО 9 *Финансови инструменти,* като част от следващия цикъл „Годишни подобрения“. Предложеното изменение би пояснило изискванията, съдържащи се в първото изречение на параграф Б3.3.6 на МСФО 9. Изменението ще гласи, че когато се прави тестът за „10-те процента“, за да се прецени дали да се отпише финансов пасив, предприятието включва единствено таксите, платени и получени между предприятието и заемодателя/кредитора, включително таксите, платени или получени от предприятието или от заемодателя/кредитора за сметка на другата страна.  Съветът реши в порядък на работна хипотеза:   1. да предложи изменението на МСФО 9 като част от следващия цикъл „Годишни подобрения“; и 2. да предложи предприятието да прилага изменението само по отношение на модификация или размяна на финансови пасиви, които възникват на или след началото на годишния отчетен период, в който предприятието прилага изменението за първи път.   Единадесет от тринадесетте членове на Съвета изразиха съгласие с тези решения. Един член изрази несъгласие, а един член се въздържа от гласуване по тези решения.  ***Следващи етапи***  На бъдещо свое заседание Съветът ще разгледа периода за предоставяне на коментари и стъпките от регламентираната процедура, предприети до момента във връзка с предложението за изменение на МСФО 9.  ***Изменения в МСС 19 и КРМСФО 14 (Документ по програмата 12Б-12В)***  Съветът обсъди препоръките на Комитета във връзка с предложенията за изменение на МСС 19 *Доходи на наети лица* и КРМСФО 14 *МСС 19—Таван на актив по план с дефинирани доходи, изискване за минимално фондово финансиране и взаимодействие между тях*.  На това заседание Съветът изрази съгласие с препоръката на Комитета и реши в порядък на работна хипотеза да не изключва незначителни събития по плана от обхвата на измененията в МСС 19. Единадесет от тринадесетте членове на Съвета изразиха съгласие с тези решения. Един член изрази несъгласие, а един член се въздържа от гласуване по това решение.  Съветът изрази също така съгласие с препоръката на Комитета във връзка с изискванията при преход по отношение на измененията в МСС 19 и КРМСФО 14. Съветът реши в порядък на работна хипотеза:   1. предприятието следва да прилага измененията в КРМСФО 14 ретроспективно (с изключение на корекциите на балансовата стойност на активи извън обхвата на МСС 19); 2. предприятието следва да прилага измененията в МСС 19 перспективно по отношение на събития по плана, възникващи на или след датата на влизане в сила; и 3. измененията не следва да предоставят облекчаване на изискванията по отношение на предприятията, прилагащи ги за първи път.   Дванадесет от тринадесетте членове на Съвета изразиха съгласие с тези решения, а един член се въздържа от гласуване по тези решения.  На това свое заседание Съветът не проведе обсъждания във връзка с датата на влизане в сила (Въпрос 4 от *Документ по програмата*12Б) и стъпките от регламентираната процедура (*Документ по програмата*12В).  ***Следващи етапи***  На бъдещо заседание на Съвета ще бъде предоставена информация относно очаквания ефект от измененията в КРМСФО 14, като Съветът ще обсъди датата на влизане в сила и стъпките от регламентираната процедура.  ***Изменение на МСФО 3 и МСФО 11 (Документ по програмата 12Г-12Д)***  Съветът обсъди препоръките на Комитета във връзка с предложените изменения на МСФО 3 *Бизнес комбинации* и МСФО 11 *Съвместни споразумения* по отношение на преди това държани дялове в съвместна дейност. Измененията в МСФО 3 ще поясняват, че когато предприятието получава контрол върху бизнес, който е съвместна дейност, то преоценява преди това държани дялове в този бизнес. Измененията в МСФО 11 ще поясняват, че когато предприятието получава съвместен контрол в бизнес, който е съвместна дейност, предприятието не преоценява преди това държани дялове в този бизнес.  Съветът реши в порядък на работна хипотеза да финализира измененията в МСФО 3 и МСФО 11 без промени по същество. Съветът реши в порядък на работна хипотеза да поясни в измененията на МСФО 3, че когато предприятието получава контрол върху бизнес, който е съвместна дейност, то преоценява всички преди това държани дялове в този бизнес.  Дванадесет от тринадесетте членове на Съвета изразиха съгласие с тези решения, а един член се въздържа от гласуване по тези решения.  ***Следващи етапи***  Съветът ще разгледа датата на влизане в сила и стъпките от регламентираната процедура на бъдещо свое заседание.  **Дефиниция на бизнес (Документ по програмата 13)**  На 27 април 2017 г. Съветът проведе заседание, за да обсъди коментарите, получени във връзка с Проекта за обсъждане *Дефиниция на бизнес и счетоводно отчитане на преди това държани дялове* („Проектът за обсъждане“). По-специално, Съветът обсъди коментарите, получени във връзка с предложението да счита, че набор от придобити дейности и активи не представлява бизнес, ако е налице концентрация. Концентрация ще е налице, ако справедливата стойност на придобитите брутни активи се концентрира в един единствен актив или група сходни активи. Това предложение понякога е наричано „скрийнинг тест“.  Съветът реши в порядък на работна хипотеза :   1. да направи скрийнинг теста въпрос на избор на база отделна сделка (сделка по сделка). По този начин предприятието може да избере, сделка по сделка, да заобиколи скрийнинг теста и пряко да оцени дали е придобит съществен процес. 2. да потвърди, че скрийнинг тестът е определящ (има детерминативен характер). Това означава, че ако предприятието е извършило скрийнинг теста и е достигнало до заключение, че е налице концентрация, предприятието следва да третира сделката като покупка на актив. Няма допълнително оценяване, което да промени това заключение. Ако не е налице концентрация, то тогава предприятието следва да оцени дали е придобило съществен процес. 3. да посочи, че брутните активи, които се вземат под внимание при скрийнинг теста не включват:    1. репутация, произтичаща от ефекта от отсрочени данъчни пасиви; и    2. отсрочени данъчни активи. 4. да поясни, че насоките относно „един единствен актив“ по отношение на скрийнинг теста са приложими също, когато един от придобитите активи представлява право на използване, съгласно описанието в МСФО 16 *Лизинг* (например, за целите на скрийнинг теста наета на лизинг земя и сградата върху нея представляват един единствен актив). 5. да поясни, че когато за целите на скрийнинг теста преценява дали активите са „сходни“, предприятието следва да вземе под внимание естеството на всеки отделен актив и рисковете, свързани с управляването и създаването на продукция от активите. 6. да поясни, че новите насоки относно това какво може да се счита за един единствен актив или група сходни активи нямат за цел да модифицират съществуващите насоки относно сходни активи в параграф 36 от МСС 38 *Нематериални активи* и термина „група/клас“ в МСС 16 *Имоти, машини и съоръжения*, МСС 38 и МСФО 7 *Финансови инструменти: оповестяване*.   Девет от тринадесетте членове на Съвета изразиха съгласие, а трима – несъгласие с това решение. Един от членовете на Съвета се въздържа.  ***Следващи етапи***  На бъдещо свое заседание Съветът ще обсъди коментарите, получени по повод останалите предложения, съдържащи се в Проекта за обсъждане.    **Работна програма—прогнозни цели към 28 април 2017 г.**  Работната програма, отразяваща решенията, взети на това заседание е актуализирана на уебсайта на Съвета по международни счетоводни стандарти (IASB) на 28 април 2017 година. [**Вижте я тук**](http://www.ifrs.org/Current-Projects/IASB-Projects/Pages/IASB-Work-Plan.aspx). | | | | | Моля отбележете, че информацията, публикувана в настоящия бюлетин произхожда от различни източници и е точна, доколкото това ни е известно. Съветът по международни счетоводни стандарти и Фондация МСФО обаче не носят отговорност за загуби, причинени на лице, което предприема действия или се въздържа от предприемането на действия, разчитайки на материалите в настоящата публикация, независимо дали тези загуби са причинени поради небрежност, или по друг начин. |   Copyright © IFRS Foundation ISSN 1474-2675  Авторски права© Фондация МСФО  ISSN 1474-2675 |